**II. „Menj! és pokol” nyílt rendészeti terep- és akadályfutó verseny**

**Bozsok**

**A verseny rendezői:** Vasi Rendőr Szabadidő és Sportegyesület és a Top 10 Sportegyesület

Elérhetőség: e-mail: horvathzol@vas.police.hu;

 Telefon: 06703398514; 03-26-1659

**Résztvevők:** -az Országos Rendőr-főkapitányság (beleértve a ROKK, a NOK és NEBEK),

- az önálló indulási jogosultsággal rendelkező Készenléti Rendőrség és a Repülőtéri Rendőr Igazgatóság,

- a 19 megyei rendőr-főkapitányság és a Budapesti Rendőr-főkapitányság,

- Országos Katasztrófavédelmi Főigazgatóság,

- Büntetés-végrehajtási Szervezet

állományának egyéni versenyzői, illetve a 4 fős csapatok (3 férfi és 1 női versenyző).

**A verseny helye, távja:** Bozsok község bel- és külterületén murvás, földes, erdei úton, nagy

 szintkülönbséggel **17 km.**

 A versenyközpont, illetve a Rajt/Cél helye a bozsoki BM üdülő területe*.*

**A verseny ideje:** 2018. szeptember 28. 13:30-20:00 közötti időszakban (A változtatás jogát

 fenntartjuk!).

 „**Menj és pokol!”** 17 km futamok indítása vegyesen rajtszám sorrendben 14:30

 órától, 8 fős csoportokban, 5 percenként, utolsó futam várható ideje 16:30.

**A verseny rossz időjárás esetén is megtartásra kerül!**

**Díjazás:** Női/Férfi abszolút I. helyezett serleg, érem, oklevél,

 II-III. helyezett: érem, oklevél.

 Csapatok I. helyezett: érem, oklevél,

 II-III. helyezett: oklevél.

 Kategóriák (40 éves korig, 40 év felett) I. helyezettjei: érem, oklevél,

 II-III. helyezettek: oklevél.

 Minden induló versenyző emléklapot kap.

**Nevezés:** A „**Menj és pokol!”** futamokra internetes regisztráció 2018. szeptember 26.-án

 éjfélig lehetséges e-mailben a horvathzol@vas.police.hu e-mail címen az alábbi

 adatok megadásával:

Név, Születési dátum, Rendészeti szerv neve, E-mail cím, Telefonszám, Számla igénylése: igen/nem.

Amennyiben csapatversenyben is indul: Csapat neve.

**Az esetleges számlaigényt a regisztrációkor előre kérjük jelezni az adatok feltüntetésével!**

A **helyszínen** a „**Menj és pokol!”** futásra **nevezést** **2018. szeptember 28.-án, a** **versenyközpontban 14:00-ig** leadott és megfelelően kitöltött nevezési lap, felelősségi nyilatkozat aláírásával és leadásával, valamint a nevezési díj egyidejű befizetésével fogadunk el!

**A csapatban induló versenyzőknél a nevezés során a helyszínen a csapatvezető külön nevezési lapot is kitölt és egy összegben fizeti meg a nevezési díjat, amely 4000,- forint.**

 **A nevezés csak kitöltött, saját kezűleg aláírt nevezési lap, kitöltött és saját kezűleg aláírt felelősségi**

**nyilatkozat, valamint a helyszínen befizetett nevezési díjjal együttesen érvényes!**

**A nevezéssel a versenyző a versenykiírás feltételeit elfogadja és kijelenti, hogy a versenyen saját felelősségére vesz részt! Fizikailag felkészülten és egészségesen áll rajthoz, az ebből eredő károsodásért a rendezőket nem terheli felelősség! Hozzájárul, hogy adatait a verseny lebonyolításához felhasználják, továbbá, hogy a rendezvényen fotók és videó felvételek készüljenek, külön jóváhagyásuk nélkül felhasználásra kerüljenek!**

**Nevezési díj:** A **17 km** futamra a nevezési díj: **egyéniben** 1000,- forint, **csapat (4 fő)**, 4000,- forint.

**A verseny lebonyolítása:**

A versenyen csak rajtszámmal rendelkező versenyző vehet részt. A verseny során a férfi versenyzőknek egy 5 kg, illetve a női versenyzőknek egy 3 kg súlyú (homokkal, vagy földdel töltött) zsákot kell jól látható módon magával vinnie, amely tartalmazni fogja a rajtszámot is egyben.

A rajtszámot eltakarni tilos! A rajtszámot bármilyen módon rejtve vinni tilos! Mindkét esetben a versenyző kizárásra kerül!

Ha a versenyző a zsákot elhagyja, vagy úgy érkezik célba, hogy a súlyméréskor a zsákból maximum 50 dkg súly hiányzik, akkor a futama érvénytelen lesz! A zsákok/rajtszámok épségéről a versenyző gondoskodik!

Minden akadálynál, illetve az útelágazásoknál lesz egy rendező személy. Az akadályokat a versenyző csak a rajtszám/súly viselésével/cipelésével együtt küzdheti le. Az akadályok leküzdését minden egyéni versenyzőnek egyedül, más segítsége nélkül kell teljesítenie.

A csapatban versenyzők a társaikat nem segíthetik! A csapatban versenyzőknek együtt, egyszerre kell megérkezniük a célba! A csapatban résztvevők eredményei az egyéni versenybe is beszámítanak!

Egyes akadályok az ott elhelyezett, főként úgynevezett alpinkötél használatának segítségével lesznek teljesíthetők. Amennyiben a versenyző úgy ítéli meg, akkor az akadály leküzdését kiválthatja a helyszínen 30 db 4 ütemű fekvőtámasz elvégzésével, amelyet a helyszínen lévő rendező/felügyelő személynek bejelent, aki ellenőrizni fogja a végrehajtást, majd ezután a versenyző folytathatja a versenyzést.

Amennyiben torlódás keletkezik, valamelyik akadálynál, akkor mindig a helyszínen jelen lévők közül a legmagasabb rajtszámmal rendelkező versenyzőt/ket előre kell engedni, hogy teljesíthesse az akadályt! Az akadályoknál eltöltött esetleges állásidőt nem számítjuk be a célba érkezés után. A nettó idő úgy keletkezik, hogy az első 8 fős csoport **14:30 órakor indul**, azt követően **5 percenként** kerülnek indításra a további csoportok. **Utolsó rajt 16:30 órakor várható**. Az indulás időpontjában a csoportokban az indulók rajtszámát feljegyezzük, majd a célba érkezés és a súly mérlegelése után az első csoport indulásához mérten kiszámoljuk a versenyző érintett indulásának idejét és azt a beérkezés időpontjából levonjuk és így jóváírjuk. Másodperc alapú számolás lesz. Holtverseny esetén a végső sorrend, 50 db 4 ütemű fekvőtámasz és 100 db 5 kg zsákkal kitörés előre feladatok egymás után időre történő végrehajtásával dől el.

Futamonként a versenyzőknek a rajttól számított 3 órán belül kell teljesíteni a távot. Aki a limitidőn kívül esik, annak eredményét nem vesszük figyelembe.

**Az összesített csapatverseny értékelése:** a 3 férfi és 1 női versenyző által elért időeredmények összegzése alapján kerül meghatározásra. A legkisebb összidővel rendelkező csapat a végső győztes. Holtverseny esetén a női versenyző időeredménye dönt.

**Eredményhirdetés** előreláthatóan **20:00 óráig várható**.

Parkolási lehetőség a bozsoki focipálya mellett lesz, illetve a település arra szabályosan alkalmas helyszínein.

Tisztálkodási lehetőség korlátozottan lehetséges a sportpálya mellett lévő öltözőben.

Az értékei biztonságáról mindenkinek magának kell gondoskodnia.

Gépjárműves, kerékpáros kísérés a verseny útvonalán nem megengedett!

Frissítő állomás az útvonalon nem lesz, a frissítésről minden versenyzőnek magának kell gondoskodnia!

Óvást csak a rendezőknek személyesen a versenyző jelenthet be! Óvás esetén a versenybizottság dönt! A döntést a versenyzővel a kivizsgálást követően azonnal közöljük!

Minden résztvevőnek jó felkészülést és sikeres versenyzést kívánunk!

RENDEZŐK